  											ANEXA 
CU AMENDAMENTE

REGULAMENT DE ORGANIZARE ȘI FUNCȚIONARE
 a activității de voluntariat din cadrul Primăriei Municipiului Timișoara și al serviciilor publice din subordinea Consiliului Local al Municipiului Timișoara, conform Legii nr. 78/2014 privind reglementarea activității de voluntariat în România
 


CAPITOLUL 1 – DISPOZIȚII GENERALE
SCOP ȘI DEFINIȚII
 
Art: 1. (1) Prezentul regulament reglementează  participarea persoanelor fizice la acțiuni de voluntariat organizate de Primăria municipiului Timișoara și de serviciile publice din subordinea Consiliului Local al municipiului Timișoara, conform Legii nr. 78/2014 privind reglementarea activității de voluntariat în România.
(2) Acest Regulament se aplică tuturor voluntarilor Primăriei municipiului Timișoara și serviciilor publice din subordinea Consiliului Local al municipiului Timișoara, indiferent de activitatea desfășurată, de natura activității desfășurată sau de durata acesteia.
(3) Însușirea și respectarea prezentului regulament este obligatorie pentru fiecare voluntar, necunoașterea prevederilor sale nefiind opozabilă în raporturile cu Primăria municipiului Timișoara și serviciile publice din subordinea Consiliului Local al municipiului Timișoara.
 
Art. 2. În sensul prezentului regulament, termenii şi expresiile de mai jos au următoarele semnificaţii:
a)voluntariatul - reprezintă participarea voluntarului persoană fizică la activităţi de interes public desfăşurate în folosul altor persoane sau al societăţii, organizate de către persoane juridice de drept public sau de drept privat, fără remuneraţie, individual sau în grup;
b)activitatea de interes public reprezintă activitatea desfăşurată în domenii precum:  
arta şi cultura, sportul şi recreerea, educaţia şi cercetarea, protecţia mediului, sănătatea, asistenţa socială, religia, activismul civic, drepturile omului, ajutorul umanitar şi/sau filantropic, dezvoltarea comunitară, dezvoltarea socială, conform Legii nr. 78/2014 privind reglementarea activității de voluntariat în România. Activitățile de interes local gestionate de autoritățile administrației publice locale sunt prevăzute și la art. 129 alin. (7) Ordonanța de urgență a Guvernului nr. 57/2019 privind Codul administrativ, respectiv: educația; serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială; sănătatea; cultura; tineretul; sportul; ordinea publică; situațiile de urgență; protecția și refacerea mediului; conservarea, restaurarea și punerea în valoare a monumentelor istorice și de arhitectură, a parcurilor, grădinilor publice și rezervațiilor naturale; dezvoltarea urbană; evidența persoanelor; podurile și drumurile publice; serviciile comunitare de utilități publice de interes local; serviciile de urgență de tip salvamont, salvamar și de prim ajutor; activitățile de administrație social-comunitară; locuințele sociale și celelalte unități locative aflate în proprietatea unității administrativ-teritoriale sau în administrarea sa; punerea în valoare, în interesul colectivității locale, a resurselor naturale de pe raza unității administrativ-teritoriale; alte servicii publice de interes local stabilite prin lege.

c)organizaţia-gazdă - este Primăria municipiului Timișoara și serviciile publice din subordinea Consiliului Local al municipiului Timișoara, care organizează şi administrează activităţi de voluntariat;
d)contractul de voluntariat - reprezintă convenţia încheiată între un voluntar şi organizaţia-gazdă, în temeiul căreia prima parte se obligă să presteze o activitate de interes public, fără a fi remunerată, iar cea de-a doua se obligă să ofere o activitate adecvată solicitării sau pregătirii voluntarului;
e)voluntarul - este orice persoană fizică, fără deosebire de rasă, origine etnică, religie, sex, opinie, apartenenţă politică, care a dobândit capacitate de muncă potrivit legislaţiei în domeniul muncii şi desfăşoară activităţi de voluntariat;
f)coordonatorul voluntarilor - este voluntar sau angajatul organizaţiei-gazdă, care îndeplineşte sarcinile legate de coordonare şi administrare a activităţii voluntarilor.
 
CAPITOLUL II PRINCIPII DE APLICARE:
Art. 3. Primăria municipiului Timișoara și serviciile publice din subordinea Consiliului Local al municipiului Timișoara, recunosc valoarea socială a activităților de voluntariat ca expresie a cetățeniei active, a solidarității și responsabilității sociale.
Art.4. Prezentul regulament se fundamentează pe următoarele principii:
a)participarea ca voluntar, activitate de interes public, neremunerată şi bazată pe o decizie liber consimţită a voluntarului;
b)implicarea activă a voluntarului în viaţa comunităţii;
c)desfăşurarea voluntariatului cu excluderea remuneraţiei din partea beneficiarului activităţii;
d)participarea persoanelor la activităţile de voluntariat, pe baza egalităţii de şanse şi de tratament, fără discriminări;
e)activitatea de voluntariat nu substituie munca plătită;
f)caracterul de interes public al activităţii de voluntariat.
 
Art. 5. Principiile care guvernează conduita profesională a voluntarilor sunt următoarele:
a) supremația Constituției și a legii - principiu conform căruia voluntarul are îndatorirea de a respecta Constituția și legile țării;
b) prioritatea interesului public - principiu conform căruia voluntarul are îndatorirea de a considera interesul public mai presus decât interesul personal, în îndeplinirea sarcinilor;
c) asigurarea egalității de tratament a cetățenilor;
d) profesionalismul - principiu conform căruia voluntarul are obligația de a îndeplini atribuțiile de voluntariat cu responsabilitate, competență, eficiență, corectitudine și conștiinciozitate;
e) imparțialitatea si nediscriminarea - principiu conform căruia voluntarul este obiigat să aibă o atitudine obiectivă, neutră față de orice interes politic, economic, religios sau de altă natură, în îndeplinirea sarcinilor;
f) integritatea morală - principiu conform căruia voluntarilor !e este interzis să solicite sau să accepte, direct ori indirect, pentru ei sau pentru alții, vreun avantaj ori beneficiu morai sau material, în considerarea statutului de voluntar pe care îl dețin sau să abuzeze în vreun fel de aceasta;
g) libertatea gândirii și a exprimării - principiu conform căruia voluntarii pot să-și exprime și să-și fundamenteze opiniile, cu respectarea ordinii de drept și a bunelor moravuri;
h) cinstea și corectitudinea - principiu conform căruia, în îndeplinirea atribuțiilor de vountariat, voluntarii trebuie să fie de bună-credință și să acționeze pentru îndeplinirea conformă a atribuțiilor de voluntariat.
 
CAPITOLUL III ROLUL AUTORITĂȚILOR PUBLICE LOCALE
 
Art. 6. Primăria municipiului Timișoara și serviciile publice din subordinea Consiliului Local al Municipiului Timișoara sprijină derularea activităţilor de voluntariat prin includerea în strategiile de dezvoltare locală a unor capitole distincte despre rolul voluntariatului ca resursă de dezvoltare a bunăstării sociale şi nu ca modalitate de reducere a cheltuielilor, precum şi modul de sprijinire a voluntariatului pentru atingerea priorităţilor locale sau naţionale.
 
Art.7. Primăria municipiului Timișoara și serviciile publice din subordinea Consiliului Local al municipiului Timișoara susţin voluntariatul ca metodă recunoscută, prin care cetăţenii pot participa activ la activităţi de voluntariat în comunităţile lor, metodă ce le permite acestora să cunoască problemele comunității în toată diversitatea lor, instrumentele legale prin care acestea pot fi soluționate, o mai bună cunoaștere a administrației publice locale și să stimuleze crearea de comunități în jurul unor interese ale comunității. 
 
CAPITLUL IV DESFĂȘURAREA ACTIVITĂȚII DE VOLUNTARIAT
 
Art.8. (1)În funcție de activitățile desfășurate de Primăria municipiului Timișoara și serviciile publice din subordinea Consiliului Local al municipiului Timișoara, programul de voluntariat se va desfășura, de regulă, pe tot parcursul anului.
 (2)  Numărul de voluntari se stabilește, în funcție de necesități, ținându-se cont de specificul activității respective.

Art.9 (1) Coordonatorul voluntarilor este angajatul organizației-gazdă, care îndeplinește sarcinile legate de coordonarea și administrarea activității voluntarilor și este desemnat prin dispoziție de primar.
(2) Coordonatorul de voluntari va selecta voluntarii în urma unui interviu și le va întocmi contractul de voluntariat, cu fișa de voluntariat și programul și va ține fișele de prezență la activitățile de voluntariat 
(3) Coordonatorul de voluntari va deschide un Registru de evidență al voluntarilor
 
CAPITOLUL V ÎNSCRIEREA ÎN PROGRAMUL DE VOLUNTARIAT SI SELECȚIA VOLUNTARILOR
 
Art.10. Pentru a se înscrie în programul de voluntariat, candidații trebuie să îndeplinească cumulativ următoarele condiții:
a) să aibă vârsta legală de 18 ani;
b) să cunoască limba română iar în cazul cetățenilor străini, organizația gazdă va asigura interpret
c) să aibă capacitate deplină de exercițiu;
d) să aibă o stare de sănătate corespunzătoare activităților de voluntariat propuse de organizația gazdă;
e) să nu aibă antecedente penale care să-i facă incompatibili cu activitatea de voluntariat desfășurată (declarație pe proprie răspundere);
 
Art.11. (1) Activitatea de voluntariat se desfășoară în urma unui anunț public din partea Primăriei municipiului Timișoara și serviciilor publice din subordinea Consiliului Local al municipiului Timișoara prin care aceasta își manifestă disponibilitatea de a colabora cu voluntari în activități din domeniile prevăzute la art.2 lit.b) din prezentul regulament și descrise la art.32.
(2) Persoanele interesate vor depune fie la sediul organizației-gazdă, fie on-line, o cerere de înscriere tip (conform anexei nr.l), care se poate descărca de pe site-ul instituției, în care vor menționa activitatea pentru care optează, perioada de lucru estimată și o motivație în care va argumenta motivul înscrierii în activități de voluntariat și care sunt abilitățile sale pentru domeniul de care este interesat.
(3) Cererile pentru activități de voluntariat vor fi centralizate la coordonatorul de voluntari desemnat prin dispoziție de primar.
 
Art.l2.(l) În vederea formării unui punct de vedere asupra solicitanților, se va stabili și se va organiza un interviu cu aceștia, fizic sau on-line, folosind o platformă de videoconferinţă, de către coordonatorul de voluntari desemnat prin dispoziție de primar și/sau cu participarea directorului de direcție, serviciu, birou, compartiment unde voluntarul își va desfășura activitatea.
(2) Selecția voluntarilor se va face în raport cu abilitățile și competențele fiecăruia, în funcție de activitățile domeniului, așa cum sunt descrise la art. 32.
 (3) Aprobarea cererii și stabilirea duratei de înrolare ca voluntar depinde de necesitățile instituției și de disponibilitatea voluntarului.
(4) În urma interviului și a exprimării punctului de vedere al coordonatorului de voluntari se va face repartizarea voluntarilor.
(5) Prim ăria Municipiului Timișoara și serviciile publice din subordinea Consiliului Local al municipiului Timișoara își rezervă dreptul de a refuza, motivat, cererea unui candidat de a deveni voluntar, în condițiile prevăzute de legislația în vigoare, de Regulamentul de organizare și funcționare, în funcție de tipul de activitate desfășurată.
 
Art.13. (1) În urma selecției, voluntarii vor încheia un contract de voluntariat în baza căruia își vor desfășura activitatea conform atribuțiilor. Modelul contractului de voluntariat este prevăzut în anexa la prezentul Regulament.
(2) Coordonatorul de voluntari are obligația ca, anterior începerii activității de voluntariat, să înmâneze voluntarului un exemplar din contractul de voluntariat, împreună cu fișa de voluntariat (anexa la contract), să se asigure că a avut loc instruirea voluntarului în ceea ce privește Securitatea și Sănătatea în muncă.
(3) Instruirea voluntarilor în ceea ce privește securitatea și sănătatea în muncă se face de către persoanele cu atribuții în acest sens, care vor întocmi Fișa de protecție a voluntarului. Fișa de protecție a voluntarului conține instrucțiuni cu privire la desfășurarea activității acestuia, cu respectarea prevederilor legale în domeniul SSM.
(4)  Anterior începerii activității, contractul de voluntariat se înregistrează de către coordonatorul de voluntari în Registrul de evidență a voluntarilor.
(5) Coordonatorul de voluntari are obligația de a ține evidența voluntarilor, a duratei și a tipului activităților desfășurate și a evaluării voluntarului.


(6) Coordonatorul de voluntari va ține un dosar al voluntarului care va conține:
-  cererea candidatului (formularul de înscriere completat);
-  copii după documentele de identitate ale candidatului;
-  un exemplar al contractului de voluntariat;
-  copie după fișa de voluntariat;
-  evaluări ale voluntarului, ore de voluntariat,  recomandări, plângeri, sancțiuni aplicate etc.
Art.14. (1) Este interzis, sub sancțiunea anulabilității, să se încheie contract de voluntariat în scopul de a evita încheierea unui contract individual de muncă, numirea într-o funcție publică sau, după caz, a unui contract civil de prestări de servicii ori a altui contract civil cu titlu oneros pentru efectuarea prestațiilor respective.
(2) Activitatea de voluntariat se consideră experiență profesională și/sau în specialitate, în funcție de tipul activității, dacă aceasta este realizată în domeniul studiilor absolvite.
 (3)Pe durata perioadei activităţii de voluntariat, precum şi la încheierea activităţii de voluntariat, organizaţia-gazdă, la cererea voluntarului, eliberează un certificat de voluntariat la care este anexat un raport de activitate. Acestea se întocmesc în limba română dacă au fost emise pe teritoriul României.
 
(4)Certificatul de voluntariat va conţine următoarele elemente:
a)datele de identificare ale organizaţiei-gazdă care emite certificatul;
b)numărul de înregistrare şi data emiterii certificatului;
c)numărul de înregistrare şi data contractului de voluntariat;
d)numele, prenumele şi datele de identificare ale voluntarului;
e)perioada şi numărul de ore de voluntariat;
f)numele şi prenumele coordonatorului voluntarilor;
g)numele şi prenumele reprezentantului legal al organizaţiei- gazdă;
h)menţiunea "Voluntarul şi organizaţia emitentă sunt responsabili pentru veridicitatea datelor şi informaţiilor cuprinse în acest certificat".
(5)Certificatele de voluntariat sau documentele echivalente eliberate de organizaţii-gazdă dintr-un alt stat sunt recunoscute în România în măsura în care conţin elementele prevăzute la alin. (4) şi sunt prezentate în copie autentificată şi traducere legalizată.
(6)Raportul de activitate va conţine următoarele elemente:
a)activităţile de voluntariat prestate;
b)atribuţiile asumate;
c)aptitudinile dobândite.
 
Art. 15.(1)Voluntariatul se desfăşoară pe baza unui contract încheiat în formă scrisă, în limba română, între voluntar şi organizaţia-gazdă. Obligaţia de încheiere a contractului de voluntariat revine organizaţiei-gazdă.
(2)În cazul încheierii contractului de voluntariat cu un cetăţean străin, organizaţia gazdă poate să-i pună acestuia la dispoziţie un interpret.
(3)Organizaţia-gazdă este obligată ca, anterior începerii activităţii de voluntariat, să înmâneze voluntarului un exemplar din contractul de voluntariat.
(4)Anterior începerii activităţii, contractul de voluntariat se înregistrează în registrul de evidenţă a voluntarilor ţinut de organizaţia-gazdă.
(5)Contractul de voluntariat este însoţit obligatoriu de fişa de voluntariat şi fişa de protecţie a voluntarului.

(6)Contractul de voluntariat trebuie să conţină următoarele clauze:
a)datele de identificare ale părţilor contractante;
b)descrierea activităţilor pe care urmează să le presteze voluntarul;
c)timpul şi perioada de desfăşurare a activităţii de voluntariat;
d)drepturile şi obligaţiile părţilor;
e)condiţiile de reziliere a contractului.
 
Art. 16. Contractul de voluntariat trebuie să conţină minimum următoarele drepturi ale voluntarului:
a)dreptul de a desfăşura activitatea de voluntariat în concordanţă cu capacitatea şi disponibilitatea acestuia;
b)dreptul de a solicita organizaţiei-gazdă eliberarea certificatului de voluntariat însoţit de raportul de activitate;
c)dreptul la confidenţialitate şi protecţia datelor personale;
d)dreptul la timp liber corespunzător cu activitatea de voluntariat.
 
Art. 17. (1) Contractul de voluntariat trebuie să conţină următoarele obligaţii ale voluntarului:
a)obligaţia de a presta o activitate de interes public, fără remuneraţie;
b)obligaţia voluntarului de a îndeplini sarcinile prevăzute în fişa de voluntariat, precum şi respectarea instrucţiunilor stipulate în fişa de protecţie a voluntarului;
c)obligaţia de a păstra confidenţialitatea informaţiilor la care are acces în cadrul activităţii de voluntariat, pe perioada desfăşurării contractului de voluntariat şi pe o perioada de 2 ani după încetarea acestuia;
d)obligaţia de a anunţa indisponibilitatea temporară de a presta activitatea de voluntariat în care este implicat.
(2) Pe lângă obligațiile prevăzute la alin.(l) și stabilite prin art.13 din Legea nr.78/2014, voluntarul mai poate avea următoarele obligații:
a) să îndeplinească la timp sarcinile primite din partea organizatorilor proiectului/programului și a coordonatorului de voluntari;
b) să participe la cursurile de instruire oferite de către organizatori dacă acestea sunt necesare pentru buna îndeplinire a sarcinilor;
c) să ocrotească bunurile pe care le folosește în cadrul activităților de voluntariat;
d) să respecte regulile și normele de comportament ale organizației gazdă primite în scris de la organizatori înainte de începerea activității;
e) să nu comunice sau să răspândească în public afirmații defăimătoare la adresa organizației și/sau a activității acesteia;
f) să prezinte documentele justificative pentru cheltuielile efectuate în timpul și în legătură cu activitățile desfășurate de voluntar și care fac obiectul prezentului contract, până la sfârșitul lunii în care au fost efectuate cheltuieli (în caz contrar, sumele nu se mai decontează);
g) să prezinte coordonatorului de voluntari rapoartele de activitate, în maximum 5 zile de la solicitare;
h) să respecte procedurile, politicile și regulamentele interne ale organizației.
(3)Răspunderea voluntarului în astfel de situaţii se angajează potrivit regulilor stabilite în legislaţia în vigoare şi în regulamentele interne ale organizaţiei-gazdă.
 
Art. 18. (1)Contractul de voluntariat trebuie să conţină următoarele drepturi ale organizaţiei-gazdă:
a)dreptul de a stabili organizarea şi funcţionarea activităţii de voluntariat;
b)dreptul de a iniţia conţinutul fişei de voluntariat, pe care o adaptează la solicitarea şi pregătirea voluntarului, precum şi la tipul de activităţi de voluntariat desfăşurate de către organizaţia- gazdă;
c)dreptul de a exercita controlul asupra modului de implementare a fişei de voluntariat prin coordonatorul de voluntari;
d)dreptul de a constata abaterile voluntarului, raportate la clauzele stabilite în contractul de voluntariat, fişa de voluntariat şi/sau în fişa de protecţie a voluntarului.
 
(2) Pe lângă drepturile prevăzute la alin.(l) și stabilite prin art.14 din Legea nr.78/2014, organizația-gazdă mai poate dispune de următoarele drepturi:
a) dreptul de a cere voluntarului rapoarte de activitate;
b) dreptul de a exclude voluntarul din programele și proiectele în care desfășoară activități de voluntariat, dacă acesta nu respectă prevederile prezentului contract, ale fișei de voluntariat și/sau ale fișei de protecție a voluntarului;
c) dreptul de a deține toate drepturile asupra materialelor, rapoartelor, informațiilor, documentației și a altor materiale scrise, create, colectate și/sau produse de voluntar în perioada desfășurării activităților care fac obiectul prezentului contract de voluntariat;
d) dreptul de a cere informații și recomandări despre voluntar altor persoane;
e) dreptul de a schimba coordonatorul de voluntari oricând pe perioada de desfășurare a actualului contract, cu obligația de a informa voluntarul;
f) dreptul de a iniția schimbarea conținutului fișei de voluntariat, cu obligația de a informa voluntarul cu 15 zile înainte despre această intenție.
 
Art. 19. (1) Contractul de voluntariat trebuie să cuprindă următoarele:
a)obligaţia organizaţiei-gazdă de a asigura desfăşurarea activităţilor sub conducerea coordonatorului de voluntari, cu respectarea condiţiilor legale privind securitatea şi sănătatea în muncă, în funcţie de natura şi de caracteristicile activităţii respective;
b)posibilitatea organizaţiei-gazdă de a suporta cheltuielile de hrană, cazare şi transport pentru voluntar în desfăşurarea activităţii sale de voluntariat, în limita sumelor alocate cu această destinaţie. Voluntarul poate renunţa la cheltuielile de hrană, cazare şi transport printr-o declaraţie pe propria răspundere, aprobată de conducerea organizaţiei-gazdă;
c)posibilitatea organizaţiei-gazdă de a suporta alte cheltuieli ocazionate de desfăşurarea activităţii de voluntariat, cu excepţia celor aferente muncii prestate de către voluntar în limita sumelor alocate cu această destinaţie. Voluntarul poate renunţa la cheltuielile mai sus menţionate printr-o declaraţie pe propria răspundere, aprobată de conducerea organizaţiei-gazdă.
(2)La solicitarea voluntarului, organizaţia-gazdă poate încheia contract de asigurare împotriva riscurilor de accident şi de boală sau a altor riscuri ce decurg din natura activităţii, în funcţie de complexitatea activităţii la care participă acesta şi în limita sumelor alocate cu această destinaţie.

Art.20. (1) Contractul de voluntariat este însoțit obligatoriu de fișa de voluntariat și fișa de protecție a voluntarului.
· (2) Fișa de voluntariat conține descrierea în detaliu a tipurilor de activități pe care organizația-gazdă și voluntarul au convenit că acesta din urmă le va desfășura pe parcursul contractului de voluntariat.
· (3) Fișa de protecție a voluntarului conține instrucțiuni cu privire la desfășurarea activității acestuia, cu respectarea prevederilor legale în domeniul securității și sănătății în muncă. Pentru activități ce ies din domeniul de acoperire al fișei de protecție a voluntarului, organizatorii activității vor apela la inspectoratele teritoriale de muncă ce vor pune la dispoziția acestora instrucțiuni de securitate a muncii specifice activității respective.
 
Art.21. Cuantificarea activității desfășurate de un voluntar se măsoară în ore de voluntariat. Orele efectuate ca voluntariat se vor evidenția în fișa de prezență săptămânală.
 
Art.22.(l) Organizarea voluntariatului de face, de regulă, în intervale orare de 4 ore într-o zi, în funcție de specificul activității; palierele orare se vor fixa împreună cu directorul/șeful de serviciu sau de birou în cadrul căruia se prestează activitatea, în funcție de necesități.
 
(2) în situații speciale, cu acordul coordonatorului, voluntarul poate solicita schimbarea orarului inițial stabilit. Acest lucru trebuie anunțat cu cel puțin o zi lucrătoare înainte.
 
Art. 23.(1) Voluntarul, pe baza programului de desfășurare a activității stabilite, va semna fișa de prezență, la sosire și la plecare, urmând ca, în baza acestei fișe, la sfârșitul perioadei de voluntariat să se centralizeze orele efectuate ca voluntar.
 
(2) Fișa de prezență va fi contrasemnată și verificată cu strictețe de coordonatorul de voluntari. Aceste fișe vor sta la baza evidențierii orelor ca voluntar.
 
Art. 24. În executarea contractului de voluntariat, voluntarul se subordonează coordonatorului voluntarilor, numit în condiţiile art 3 lit g din legea nr. 78 din 24 iunie 2014.
 
Art. 25. În situaţia în care, prin desfăşurarea activităţilor de voluntariat, se cauzează prejudicii unor terţe persoane, organizaţia-gazdă va răspunde solidar cu voluntarul, în condiţiile legii sau ale contractului de voluntariat, dacă acestea nu au fost determinate de culpa exclusivă a voluntarului.
 
Art. 26. Executarea obligaţiilor contractuale ce revin voluntarului nu se poate face prin reprezentare.
 
Art. 27. Răspunderea pentru neexecutarea sau executarea necorespunzătoare a contractului de voluntariat este analizată de către coordonatorul de voluntari care poate decide asupra întreruperii sau continuării contractului. 
 
Art. 28. Dacă pe parcursul executării contractului de voluntariat intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat, iar dacă situaţia face imposibilă executarea contractului, acesta încetează de drept.
 
Art. 29. (1)Negocierea sau renegocierea contractului de voluntariat se va face la cererea scrisă a uneia dintre părţi, în condiţiile stabilite prin contractul de voluntariat.
(2)La negocierea clauzelor şi la încheierea contractelor de voluntariat părţile sunt egale şi libere.

Art. 30.(1) Contractul de voluntariat încetează în următoarele condiţii:
a)la expirarea termenului stabilit în contract, respectiv la data la care prestaţiile care fac obiectul contractului au fost executate;
b)de comun acord;
c)când organizaţia-gazdă îşi încetează activitatea;
d)prin denunţare unilaterală, în condiţiile alin. 2
e)în caz de reziliere a contractului.
(2) Denunţarea unilaterală a contractului de voluntariat are loc la iniţiativa oricăreia dintre părţi, care se comunică şi se motivează în scris. Condiţiile denunţării se stabilesc prin contractul de voluntariat, termenul de preaviz fiind de 15 zile.
 
Art. 31. (1)Litigiile izvorâte din încheierea, modificarea, executarea sau încetarea contractului de voluntariat se soluţionează pe cale amiabilă sau prin procedura de mediere, iar, în caz de nesoluţionare, de către instanţele civile.
(2)Acţiunile izvorâte din contractul de voluntariat sunt scutite de taxă de timbru.

Art 32. Organizația-gazdă mai are următoarele obligații: să-l trateze pe voluntar ca și coleg cu drepturi egale; să asigure voluntarului un loc unde să-și desfășoare activitatea și accesul la echipamentul și consumabilele necesare derulării activității; să asigure condițiile legale de protecție a muncii în funcție de natură și caracteristicile activităților desfășurate de voluntar; să asigure voluntarul, în condițiile prevăzute de lege, împotriva riscurilor de accident și de boală ce decurg din natura activităților desfășurate; în lipsa asigurării, costul prestațiilor medicale se suportă integral de către organizația-gazdă voluntariatului;

CAPITOLUL VI DOMENII DE ACTIVITATE
 
Art. 33. Activitatea de voluntariat în cadrul Primăriei municipiului Timisoara și serviciilor publice din subordinea Consiliului Local al municipiului Timișoara se poate desfășura în următoarele domenii, astfel cum sunt prevăzute în Legea nr. 78/2014 privind reglementarea activității de voluntariat în România, cu modificările și completările ulterioare și în Ordonanța de Urgență a Guvernului nr. 57/2019 privind Codul administrativ: 

1. Artistice și culturale
· Implicare în crearea de concepte culturale, artistice și de educație pentru cultură
· Organizare și monitorizare evenimente (booking, hosting, supervizare)
· Campanii de informare și de promovare a evenimentelor culturale 
· Activități prevăzute în proiectul Timișoara Capitală Culturală 2023 în funcție de necesitățile organizatorilor


2. Educaționale, științifice și de cercetare
· Implicarea în crearea de concepte educaționale extracurriculare pentru copii și adulți
· Organizarea și monitorizarea de evenimente educaționale
· Monitorizarea cheltuielilor și activităților școlilor din administrarea PMT
· Acțiuni educaționale de promovare a voluntariatului
· Realizarea și aplicarea de chestionare de satisfacție față de serviciile publice
· Aplicarea de chestionare în cadrul recensământului populației
· Participare la realizarea de și aplicarea de chestionare de cercetare în scopul dezvoltării comunitare 
· realizarea de prezentări, cercetări și lucrări științifice (inclusiv licență, masterat, doctorat) referitoare la orașul Timișoara, cu dreptul administrației de a utiliza rezultatele cercetării în administrație publică, inovare, dezvoltare comunitară, economie, tineret, sport, juridic, cultură și patrimoniu, spațiu public și urbanism, soluții IT. 

     3. Tineret, sport și recreere
· Acțiuni de promovare a sportului și de facilitare a accesului la infrastructura sportivă 
· Organizare și monitorizare evenimente sportive
· Implicarea în crearea de concepte de educație non-formală pentru viață pentru tineri
· Activități de combatere a situațiilor de discriminare prin educație non-formală
· Activități pentru crearea și operaționalizarea unor cluburi de elevi și tineri în cartiere
· Programe destinate tinerlor și adulților pentru a-și finaliza sau completa educația și pentru a dobândi abilități utile pentru piața muncii.

4. Mediu și trafic
· Campanii de înverzire a orașului
· Semnalarea parcării autovehicolelor pe spațiile verzi
· Semnalarea depozitelor și rampelor ilegale de deșeuri
· Acțiuni de igienizare pe teritoriul Municipiului Timișoara
· Semnalarea murdăririi carosabilului de la roțile camioanelor care ies din șantiere
· Monitorizarea activităților de curățenie în spații publice 
· Deteroriorarea sau distrugerea amenajărilor din spațiile publice verzi 
· Curățenia din piețele agro-alimentare
· Urmărirea activătății de afișaj neautorizat
· Semnalarea unor evenimente de poluare a apei, solului și aerului
·  protecția și îngrijirea animalelor
· Implicarea în monitorizarea spațiului public cum ar fi: 
· semnalarea obstacolelor care apar pe căile de trafic rutier, pietonal, de biciclete
· autovehicule staționate neregulamentar
· deteriorarea indicatoarelor sau a marcajelor 
· monitorizare a gropilor apărute pe căile de trafic rutier, pietonal, de biciclete
· monitorizare a becurilor lipsă sau a proastei iluminări 

5. Sănătate
· Activități de call-center în situaţii de criză
· Campanii și activități de informare legate de Igiena şi de sănătate publică. 
· Campanii și activități de informarea populației pe subiecte privind prevenția. 
· Campanii de informare privind metodele de accesare a serviciilor medico-sociale.

6. Social, umanitar, filantropic
· Activități de call-center în campanii sociale/umanitare
· Campanii pentru drepturile copilului
· Campanii de ajutorare a persoanelor vulnerabile sau cu dizabilități 
· Activități de informare sau consiliere pe teme sociale
· Servicii de informare și sociale pentru refugiați 
· Activități în cadrul centrelor social-culturale publice 
· Activități de navigator online și offline în administrație: transmiterea de informații și consiliere pentru cetățeni online și offline pentru accesarea serviciilor și prestațiilor sociale și pentru obținerea unor documente eliberate de PMT 

7. Civic și drepturile omului 
· Crearea de conținuturi, în diferite formate, pentru informarea cetățenilor asupra drepturilor lor în relația cu administrația publică
· Crearea de conținuturi, în diferite formate, pentru facilitarea interacțiunii dintre administrația publică și cetățeni 
· Organizare work-shopuri de soluții participative pentru dezvoltarea comunitară 

8. Dezvoltare comunitară
· Activități ce țin de dezvoltarea capacităților de acțiune pe baza unor valori și interese comune.
· Implicare în normarea și operaționalizarea unui cadru modern de interacțiune dintre cetățean și administrație și de participare a cetățenilor la decizii care le afectează viața.
· Implicare în crearea de concepte și soluții de amenajare a spațiului public
· Crearea și administrarea de comunități digitale și offline
· Implicare în dezbaterea de strategii pe digitalizare și smartcity
· Analiza, design si dezvoltare de soluții pentru facilitarea interacțiunii cu comunitatea, implicarea cetățenilor în rezolvarea problemelor comunității, pentru transparentizarea instituțiilor administrației publice
· Design de procese colaborative

Art. 34 Abilitățile dobândite de voluntari prin implicarea lor în activitățile ce țin de aceste domenii sunt următoarele: 
-cunoașterea rolului și atribuțiilor administrației publice locale și ale funcționarului public
-cunoașterea diferențelor între executiv și legislativ și cum se operaționalizează aceste roluri 
-identificarea, înțelegerea și implicarea în rezolvarea problemelor comunității, în toată diversitatea lor, în funcție de natura problemei
- învățarea a ceea ce presupune rolul de mediator comunitar
- abilități în organizare de evenimente și relaționare cu comunitatea
- aptitudini în scriere, implementare de proiecte, analiză, argumentație, comunicare
- aptitudini de analiză și design de soluții pentru facilitarea interacțiunii dintre instituții și cetățeni 
-dezvoltarea spiritului critic și a celui civic
-dezvoltarea de abilități de construire și administrare de comunități online și offline 
-o cunoaștere mai bună de sine, a abilităților și intereselor și alegerea unei cariere care să corespundă aspirațiilor proprii
-învățarea a ceea ce presupune cetățenia activă 

CAPITOL VII DISPOZIȚII FINALE

Art. 35. Dispoziţiile prezentului regulament nu se aplică personalului din cadrul serviciilor de urgenţă voluntare constituite conform legii, precum şi persoanelor cărora le sunt aplicabile dispoziţiile legale privitoare la prestarea serviciului militar pe bază de voluntariat.
 
Art. 36. La concursurile organizate pentru ocuparea posturilor, autoritatea locală poate acorda punctaj suplimentar pentru departajare candidaților care prezintă unul sau mai multe certificate de voluntariat eliberate în condițiile prevăzute de legea 
 
 
 Anexe:
· Cererea de înscriere pentru desfășurarea de activități de voluntariat
· Contractul de voluntariat






Anexa 1 la Regulament
 

Cerere de înscriere pentru desfășurarea de activități de voluntariat
 
 
Nume și prenume:
Structura pentru care aplic ca voluntar:
Tipul de activitate pentru care optez să desfășor activități de voluntariat:
Domiciliu (reședința):
Date de contact:
(telefon)..........................................................
(e-mail)......................................................................................
Am prestat anterior servicii de voluntariat: DA/NU
- dacă DA,unde:...................................................................................................................
Disponibilitatea pentru activități de voluntariat (ore, zile, tip de activități etc.):
 
Motivele pentru care solicit înscrierea în programul de voluntariat sunt:
 
Abilitățile mele pentru activitățile de voluntariat sunt:
 
 
 
 
 
 
Data: Semnătura:
 
 











 
 





Anexa 2 la Regulament
CONTRACT DE VOLUNTARIAT
Nr..........din data de .................
 
între ……………………….............................................................................., cu sediul în
........................................................................................................................, identificată cu CUI .............................., reprezentată de .......................................................................................... în calitate de............................................, numită în continuare Organizația gazdă
Și
..........................................................................................., domiciliat(ă) în............................ ............................................................... Str...................................................... nr................
bloc..........., scara......., apart........., sector/județ....................C.N.P..............................., legitimat cu
Bl/ CI seria.......... nr....................., eliberat de ......................................... la data
de................................., numit în continuare Voluntar,
s-a convenit încheierea prezentului contract în baza Legii nr. 78/ 2014 privind reglementarea activității de voluntariat din România.
Art. 1. OBIECTUL CONTRACTULUI
· 1.1 Obiectul contractului îl constituie derularea de către Voluntar, fără remunerație, a activităților de interes public menționate și detaliate în Fișa voluntarului, atașată prezentului contract (Anexa nr. 1).
· 1.2. Instrucțiunile cu privire la desfășurarea activității voluntarului sunt cuprinse în Fișa de protecție a voluntarului, Anexa nr. 2 la prezentul contract, întocmită cu respectarea prevederilor legale în domeniul securității și sănătății în muncă.
· 1.3. în executarea contractului de voluntariat, voluntarul se subordonează coordonatorului de voluntari al Organizației gazdă, conform Art. 16 din Legea 78/2014 privind reglementarea activității de voluntariat din România.
Art. 2. DURATA CONTRACTULUI
· 2.1 Prezentul contract se încheie pe perioada........................................., cu posibilitatea prelungirii
sale pentru noi perioade stabilite de părți.
· 2.2 Activitățile de voluntariat care fac obiectul prezentului contract se desfășoară pe timp de zi și/sau timp de noapte. Programul, timpul și perioada de desfășurare a activității de voluntariat precum și responsabilitățile sunt stabilite prin fișa voluntarului, anexă la prezentul contract.
Art. 3. RAMBURSAREA CHELTUIELILOR
Organizația este de acord să ramburseze voluntarului cheltuielile efectuate pentru realizarea activității și cu care organizația gazdă este de acord în prealabil. Pentru a i se deconta cheltuielile, voluntarul trebuie să prezinte o listă amănunțită a cheltuielilor însoțită de chitanțele corespunzătoare.
Art. 4. DREPTURILE PĂRȚILOR
A. Organizația gazdă dispune de următoarele drepturi:
· 4.1 dreptul de a stabili organizarea și funcționarea activității de voluntariat;
· 4.2 dreptul de a iniția conținutul fișei de voluntariat, pe care o adaptează la solicitarea și pregătirea voluntarului, precum și la tipul de activități de voluntariat desfășurate de către organizația gazdă;
· 4.3 dreptul de a exercita controlul asupra modului de implementare a fișei de voluntariat prin coordonatorul de voluntari;
· 4.4 dreptul de a constata abaterile voluntarului, raportate la clauzele stabilite în contractul de voluntariat, fișa de voluntariat și/sau în fișa de protecție a voluntarului;
· 4.5 dreptul de a cere voluntarului rapoarte de activitate;
· 4.6 dreptul de a exclude voluntarul din programele și proiectele în care desfășoară activități de voluntariat, dacă acesta nu respectă prevederile prezentului contract, ale fișei de voluntariat și/sau ale fișei de protecție a voluntarului;
· 4.7  dreptul de a deține toate drepturile asupra materialelor, rapoartelor, informațiilor, documentației și a altor materiale scrise, create, colectate și/sau produse de voluntar în perioada desfășurării activităților care fac obiectul prezentului contract de voluntariat;
· 4.8 dreptul de a cere informații și recomandări despre voluntar, altor persoane;
· 4.9 dreptul de a schimba coordonatorul de voluntari oricând pe perioada de desfășurare a actualului contract, cu obligația de a informa voluntarul;
· 4.10 dreptul de a iniția schimbarea conținutului fișei de voluntariat, cu obligația de a informa voluntarul cu 15 zile înainte despre această intenție.
B. Voluntarul dispune de următoarele drepturi:
· 4.11 dreptul de a desfășura activitatea de voluntariat în concordanță cu capacitatea pregătirea și disponibilitatea sa;
· 4.12 dreptul de a solicita organizației gazdă eliberarea certificatului de voluntariat însoțit de raportul de activitate;
· 4.13 dreptul la confidențialitate și protecția datelor personale;
· 4.14 dreptul la timp liber corespunzător cu activitatea de voluntariat;
· 4.15 dreptul de a fi respectat ca și persoană și tratat ca și coleg cu drepturi egale de către conducerea organizației, de colegi și de partenerii organizației, fără deosebire de rasă, etnie, sex sau orientare sexuală, convingeri politice sau religioase, abilitate fîzică/psihică, nivel de educație, stare civilă, situație economică sau orice alte asemenea criterii;
· 4.16 dreptul de a participa activ la elaborarea și derularea programelor în considerarea cărora a încheiat prezentul contract;
· 4.17 dreptul la un loc unde să își desfășoare activitatea și accesul la echipamentul și consumabilele necesare derulării activității;
· 4.18 dreptul de a beneficia de îndrumare și orientare din partea coordonatorului de voluntariat;
· 4.19 dreptul de a i se rambursa cheltuielile efectuate pentru derularea activității, conform articolului 3;
· 4.20 dreptul de a i se asigura sănătatea și securitatea în muncă de către organizația gazdă, în funcție de natura și de caracteristicile activității pe care o desfășoară.
· 4.21 dreptul de a avea acces la cât mai multe informații despre organizația în cadrul căreia urmează să activeze;
· 4.22 dreptul de a participa la programele de formare și instruire oferite de organizație.
· 4.23 dreptul de a i se recunoaște activitatea de voluntariat drept experiență profesională și/sau în specialitate, în funcție de tipul activității, dacă aceasta este realizată în domeniul studiilor absolvite - conform Art. 10 (2) din Legea 78/2014 privind reglementarea activității de voluntariat din România.
Art. 5. OBLIGAȚIILE PĂRȚILOR
A. Organizația gazdă se obligă:
· 5.1  să asigure desfășurarea activităților sub conducerea unui coordonator de voluntari, cu respectarea condițiilor legale privind securitatea și sănătatea în muncă, în funcție de natura și de caracteristicile activității respective;
· 5.2 să suporte alte cheltuieli ocazionate de desfășurarea activității de voluntariat, cu excepția celor aferente muncii prestate de către voluntar, dacă aceste cheltuieli au fost aprobate anterior începerii activității de conducerea organizației prin acord scris;
· 5.3 să elibereze voluntarului certificatul nominal care atestă calitatea de voluntar;
· 5.4 să-l trateze pe voluntar ca și coleg cu drepturi egale;
· 5.5 să pună la dispoziția voluntarului statutul, regulamentele de ordine interioară ale organizației și deciziile biroului de conducere și ale coordonatorului de voluntari;
· 5.6 să pună la dispoziția voluntarului datele de contact ale coordonatorului de voluntari/ coordonatorului de proiect;
· 5.7 să îl informeze pe voluntar despre metoda de lucru și metoda de raportare;
· 5.8 să întocmească, în conformitate cu prevederile legale, contractul de voluntariat și fișele de voluntariat și respectiv de protecție a voluntarului, care sunt anexe la contractul de voluntariat și să înmâneze voluntarului câte două exemplare din aceste documente.
B. Voluntarul se obligă:
· 5.9 să presteze o activitate de interes public, fără remunerație;
· 5.10 să aibă o conduită complementară cu obiectivele generale ale voluntariatului - îmbunătățirea calității vieții și reducerea sărăciei, dezvoltare sustenabilă, sănătate, prevenirea și gestionarea efectelor dezastrelor, incluziunea socială și, totodată, lupta împotriva excluderii sociale și a discriminării;
· 5.11 să îndeplinească sarcinile prevăzute în fișa de voluntariat și să respecte instrucțiunilor stipulate în fișa de protecție a voluntarului;
· 5.12 să păstreze confidențialitatea informațiilor la care are acces în cadrul activității de voluntariat, pe perioada desfășurării contractului de voluntariat și pe o perioada de 2 ani după încetarea acestuia;
· 5.13 să anunțe cu minim 24 de ore înainte indisponibilitatea temporară de a presta activitatea de voluntariat în care este implicat;
· 5.14 să îndeplinească la timp sarcinile primite din partea organizatorilor proiectului/programului și a coordonatorului de voluntari;
· 5.15 să participe la cursurile de instruire oferite de către organizatori dacă acestea sunt necesare pentru buna îndeplinire a sarcinilor;
· 5.16 să ocrotească bunurile pe care le folosește în cadrul activităților de voluntariat;
· 5.17 să respecte regulile și normele de comportament ale organizației gazdă primite în scris de la organizatori înainte de începerea activității;
· 5.18 să nu comunice sau să răspândească în public afirmații defăimătoare la adresa organizației și/sau a activității acesteia;
· 5.19 să prezinte documentele justificative pentru cheltuielile efectuate în timpul și în legătură cu activitățile desfășurate de voluntar și care fac obiectul prezentului contract, până la sfârșitul lunii în care au fost efectuate cheltuieli (în caz contrar, sumele nu se mai decontează);
· 5.20 să prezinte coordonatorului de voluntari rapoartele de activitate, în maximum 5 zile de la solicitare;
· 5.21 să respecte procedurile, politicile și regulamentele interne ale organizației.
Art.6. CERINȚE SPECIFICE
· 6.1 Pentru desfășurarea activităților de voluntariat care fac obiectul prezentului contract, voluntarul trebuie să îndeplinească următoarele cerințe:
· a) cerințe profesionale:
………………………………………………………………………………..
· b) cerințe privind abilități sociale:
.........................................................................................................,
· c) cerințe privind sănătatea: voluntarul trebuie să prezinte, la încheierea contractului de voluntariat, adeverință medicală
· 6.2 în executarea contractului de voluntariat, voluntarul se subordonează coordonatorului de voluntari al Organizației gazdă, conform Art. 16 din Legea 78/2014 privind reglementarea activității de voluntariat din România.
Art. 7. NEGOCIEREA/MODIFICAREA CONTRACTULUI
· 7.1 Dacă pe parcursul executării contractului de voluntariat intervine, independent de voința părților, o situație de natură să îngreuneze executarea obligațiilor ce revin voluntarului, contractul va fi renegociat, iar dacă situația face imposibilă executarea contractului, acesta încetează de drept.
· 7.2 Negocierea sau renegocierea contractului de voluntariat se va face la cererea scrisă a uneia dintre părți, formulată în termen de 3 zile de la data la care a intervenit situația descrisă la Art. 7.1, în condițiile stabilite prin prezentul contract de voluntariat.
· 7.3 La negocierea clauzelor și la încheierea contractelor de voluntariat părțile sunt egale și libere.
· 7.4 Modificarea sau completarea prezentului contract poate fi făcută prin acordul părților, prin act adițional.
Art. 8. ÎNCETAREA CONTRACTULUI
Prezentul contract încetează în următoarele situații:
· a) la expirarea termenului pentru care este încheiat;
· b) prin acordul părților;
· c) prin denunțarea unilaterală din inițiativa uneia dintre părți, cu o notificare prealabilă de 15 zile, fără obligația prezentării motivelor. Organizația poate să denunțe unilateral acest contract de voluntariat imediat ce voluntarul a încălcat prevederile contractului de voluntariat sau orice alte restricții legale în timpul îndeplinirii sarcinilor, inclusiv (însă nu numai) în caz de necinste, incompetență, condamnare pentru infracțiune;
· d) dacă situația descrisă în Art.7 face imposibilă executarea în continuare a contractului, acesta este reziliat de drept.


Art.9 LITIGII
Litigiile izvorâte din încheierea, modificarea, executarea sau încetarea prezentului contract sunt de competența instanțelor judecătorești, dacă părțile contractante nu le rezolvă pe cale amiabilă.
Art. 10. CLAUZE FINALE
 Anexa nr.l - Fișa de voluntariat și Anexa nr.2 - Fișa de protecție a voluntarului fac parte integrantă din prezentul contract.

.
încheiat astăzi, ....................................................... în două exemplare, unul pentru Organizația gazdă și unul pentru Voluntar, fiecare exemplar având aceeași valoare juridică. 
Intră în vigoare la data semnării de către ambele părți.
 
Organizația Gazdă                                                                      Voluntar        

 
 
 
 
 
 






















Anexa la contractul de voluntariat
FISA DE VOLUNTARIAT

Denumirea postului:
Programul de voluntariat:
Responsabilități (se vor enumera în funcție de numărul total de sarcini presupus de post)
Titular post:............................
(nume și prenume voluntar) 
DESCRIEREA POSTULUI: Scopul:
1.
RELAȚII DE MUNCĂ: Se subordonează direct coordonatorului de voluntari
Este în relații directe cu:
· a.   Perioada:.......................................................................................................................
· b.   Programul/orarul: ........................................................................................................
· c.   Locul de desfășurare:____% la sediu; _______ % pe teren;________% în alt loc
(specificați).
· d.   Resurse disponibile:.....................................................................................................
SPECIFICAREA POSTULUI: Cunoștințe și abilități necesare: 
1.
2.
Cunoștințe și abilități dezirabile
1.
2.
SANCȚIUNI (opțional)
în cazul încălcării normelor și regulilor de lucru, Coordonatorul de voluntari propune sancționarea voluntarului conform "Regulamentului de Organizare și Funcționare a activității de voluntariat din cadrul Primăriei Municipiului municipiului Timișoara și al serviciilor publice din Subordinea Consiliului Local al municipiului Timișoara, conform Legii nr. 78/2014 privind reglementarea activității de voluntariat în România”, precum și reglementărilor legale în vigoare.
Data:

